<classify> WAKAZI 5,100 wa Kata ya Z eze wilaya ya Kasulu mkoani Kigoma, kuanzia sasa wana uhakika wa kupata maji safi na salama kutokana na kuzinduliwa kwa mradi mpya wa kusambaza maji katika eneo lao.Mradi huo umefanikishwa na shirika lisilo la kiserikali la kimataifa la Water Mission International Tanzania. Mkurugenzi wa Kanda wa Water Mission International, Will Furlong alisema jana kuwa Water Mission Tanzania kwa udhamini wa taasisi ya Poul Due Jensen Foundation na ushirikiano wa Serikali ya Tanzania, mwaka huu imefanikisha miradi mitatu ya kuwezesha jamii kupata majisafi na salama na miwili kati ya hiyo itakamilika katika kipindi cha mwezi mmoja.Serikali ya Tanzania, Water Missions International Tanzania na Poul Due Jensen Foundation kwa pamoja, wanatambua kuwepo mahitaji makubwa ya majisafi na salama katika kanda hii na tunashirikiana pamoja na jamii zinazoishi maeneo ya miradi. Tumeanzisha miradi endelevu ya majisafi na salama ambayo imeleta suluhisho la tatizo hili kwenye nchi za Afrika Mashariki, alisema.Alisema wanayo furaha kusherehekea uzinduzi wa mradi wa maji wa Kata ya Z eze, ikiwa ni kuienzi siku ya Niels Due Jensen kutimiza miaka 7 5 ya kuzaliwa na miaka 50 ya kutoa mchango wake wa kuhudumia miradi ya kijamii kupitia taasisi ya Poul Due Jensen Foundation na kampuni ya G rundfos.Mwakilishi kutoka taasisi ya Poul Due Jensen Foundation, ambaye ni Meneja wa Miradi ya Maji, Nils Thorup alise, Niels Due Jensen ndiye aliyetoa maagizo kuwa pesa za msaada kutoka taasisi yake zisaidie kufanikisha miradi ya maji karibu na eneo moja lililopo karibu kambi za wakimbizi nchini Tanzania.Siku zote Niels anasema kufanya kazi peke yako, mafanikio yake yana mipaka, ila kushirikiana na watu wengi kunaweza kufanikisha kila jambo. Aliwataka wakazi wa Z eze kushirikiana kwa pamoja, kuhakikisha mradi huo, uliozinduliwa unakuwa endelevu. Alisema hakuna anayeweza kufanikisha miradi ya maji peke yake, bali kinachotakiwa ni ushirikiano wa watu wote kwani miradi hiyo hunufaisha pia watoto, wajukuu na vizazi vijavyo.Mkurugenzi wa Water Mission Tanzania nchini, Benjamin Filskov, alieleza jinsi taasisi hiyo ilivyofanikisha miradi mbalimbali ya maji nchini Tanzania. Niels Due Jensen amekuwa mfano wa kuigwa kwangu kwa kuwa ameniwezesha kuielewa vizuri miradi endelevu ya maji na jinsi ya kuifanikisha. Nitaienzi dhamira yake hiyo kupitia mradi huu, alisema.Kata ya Z eze ina shule mbili za msingi, shule ya sekondari, zahanati na makanisa. Wakazi wa Kata ya Z eze wanakaribia 5,100. Watu wengine zaidi 400 hufika kila siku kwenye taasisi za huduma zilizopo katika kata hiyo.Ofisa Tawala wa Wilaya ya Kasulu, Titus Mguha alisema Kwa niaba ya Serikali nazishukuru taasisi za Water Mission Tanzania, Niels Due Jensen Foundation na G rundfos kwa jitihada zao za kuhakikisha wakazi wa eneo hili wanapata maji safi na salama. Alisema serikali ya wilaya ipo tayari kushirikiana na Water Mission Tanzania kuhakikisha mradi huo unakuwa endelevu katika eneo hilo ambalo linakua kwa kasi.  <topic>: kitaifa 